|  |  |
| --- | --- |
| Názov komisie | Komisia pre kultúru a cestovný ruch (CR) pri Mestskom zastupiteľstve v Ružomberku |
| Zápisnica a uznesenia z rokovania komisie  |
| Dátum | 21.1.2025 |
| Hodina | 14:00 |
| Miesto | Malá zasadačka |
| Prítomní | M. Hromada, M. Šlávka, I. Littva, P. Bačkor, P. Sieklik, T. Štreit, V.Macko, J. Ondrík, L. Stanová – tajomníčka komisieospravedlnení: Z. Gažíková, M. Stančoková, R. Molda |
| Hostia | M. Parobek, vedúci odd. kultúry, marketingu, CR a športu MsÚ (KMCRaŠ), MgA. Radek Zdráhal, riaditeľ KDAH |

|  |
| --- |
| Program: |
| 1. | Otvorenie rokovania |
| 2. | **Informatívna správa – Jednotný výber vstupného vo Vlkolínci** |
| 3. | **Odsúhlasenie subkomisíí na vyhodnotenie projektov na rok 2025** |
| 4. | **Rôzne – Kalendár podujatí na rok 2025, Plán činnosti KDAH v r. 2025...** |
| 5. | **Záver** |

Predseda komisie otvoril zasadnutie a hneď prešiel k bodu 2.

***Bod 2:* *Informatívna správa – Jednotný výber vstupného vo Vlkolínci***

M. Parobek prezentoval správu do MsR a MsZ, ako aj zámer zahrnúť komplexný projekt ***Dobudovanie turistickej infraštruktúry v lokalite UNESCO Vlkolínec*** do **plánu investícií Mesta Ružomberok**, ktorého súčasťou je tiež **aktualizácia strategického materiálu** – ***Trlenská dolina Vlkolínec.***

V dôvodovej správe sa spomína **dohoda o spolupráci** s viacerými inštitúciami (Liptovské múzeum, KDAH, OOCR RL, Komunálne služby a ďalšie subjekty).

Vznikla **Pracovná skupina Vlkolínec**, ako aj **Rada pre Vlkolínec.**

Zaviedol sa ***jednotný výber******vstupného* do expozícií vo Vlkolínci a poplatku za odstavenie vozidla** od 1. 6. 2024.

**Výsledky:** mesto vybralo do 31. 12. 2024 **151 668,00 €,** polovica sumy tvorili podiely ostatným trom účastníkom (Liptovské múzeum, OZ Vlkolínec, OZ Vlkolínec UNESCO - Gazdovský dvor)

Čerpanie z ***Plánu aktivít OOCR RL*** – *Pamätná izba p. Horského*, audio sprievodca, prehliadky so sprievodcom, podujatia: *Remeslo má zlaté dno, Ľanová sobota, 80. výročie SNP a Vyhorenie Vlkolínca, Veľkonočný výstup na Sidorovo,*

**Projektové a investičné zámery:**

* Vrátiť väčšinu príjmov do Vlkolínca,
* Vybudovanie ekologickej ČOV a verejných toaliet
* Oprava kanalizácie a napojenie všetkých účastníkov
* Oprava cesty v osade
* PD urbanizácie Trlenskej doliny

Pozn.: Plánované akcie by bolo vhodné zahrnúť do strategických dokumentov mesta

Treba spomenúť, že toto je jediný projekt v CR v meste, ktorý je samofinancovateľný.

Bavili sme sa o stave prípravy projektov – PD ČOV, WC, kanalizácia, oprava cesty, PD urbanizácie Trlenskej doliny, výmena verejného osvetlenia

Spomenuli sa aj Projekty s partnermi pre Vlkolínec

**Diskusia:**

p. ***Šlávka*** poďakoval za úsilie v uplynulom roku, ktoré bolo vynaložené na spoluprácu OZ a mesta Ružomberok, zároveň upriamil pozornosť na terasové políčka, ktoré boli na obdiv turistov, rád by ich zrevitalizoval.

p. ***Parobek*** dodal, že sa pripravuje návrh na realizáciu v spolupráci s Technickou univerzitou vo Zvolene.

Diskutovalo sa o protipožiarnych opatreniach, ktoré by bolo vhodné začleniť do budúcich akcií.

p. ***Macko*** dodal, že je nutné myslieť aj na dopracovanie parkovacích miest pre domácich obyvateľov, ktorí nemajú možnosť parkovať vo dvoroch. Tento krok by sa mohol robiť súbežne s inými projektami v spolupráci s architektom M. Zuskinom.

Na najbližšom stretnutí ***Pracovnej skupiny Vlkolínec*** bude pozvaný aj p. Zuskin, aby sa dohodli na ďalších krokoch.

p. ***Ondrík*** zhodnotil spoluprácu na dobrej úrovni a uviedol niekoľko bodov na zlepšenie fungovania Vlkolínca a bol by rád, keby vedenie vyriešilo problém manažovania Vlkolínca a našlo náhradu čím skôr, pretože treba pokračovať v práci. Komunikácia s občanmi je kľúčová, pretože uverili tomuto projektu.

***Uznesenie č. 1/2025***

Komisia **vzala na vedomie** informatívnu správu

**ZA: 8**

**PROTI: 0**

***Bod 3: Odsúhlasenie subkomisíí na vyhodnotenie projektov na rok 2025***

***Uznesenie č. 2/2025***

Komisia schvaľuje rozdelenie subkomisií, ktoré budú hodnotiť zaregistrované žiadosti:

**CR** – p. Bačkor, p. Ondrík, p. Štreit

**Kultúra** – p. Littva, p. Šlávka, + p. Zdráhal (riaditeľ KDAH)

**ZA: 5**

**PROTI: 0**

Pozn. zdržali sa len hodnotitelia (5 členov komisie)

***BOD 4: Rôzne – Kalendár podujatí na rok 2025, Plán činnosti KDAH v r. 2025***

p. ***Parobek*** prezentoval plán podujatí na rok 2025, ktorý sa bude mesačne aktualizovať a zverejňovať na sociálnych sieťach, na web stránke mesta, ako aj v *Ružomberskom hlase*.

p. ***Šlávka*** spomenul 50. výročie postavenia Liptovskej Mary s otázkou, či aj mesto plánuje k tomuto podujatiu oslavy, prednáška a pod.

Horný Liptov sa podujal na organizáciu a vytvoril pracovnú skupinu, ktorá sa téme venuje, Dolný Liptov reprezentuje Liptovské múzeum, ktoré je súčasťou pracovnej skupiny.

p. ***Zdráhal*** ponúkol svoje priestory na premietanie filmov k tejto tematike buď v Kine Kultúra, alebo na Letnom kine.

p. ***Zdráhal*** prezentoval **Plán podujatí KDAH na rok 2025**, spomenul aj plánovanú rekonštrukciu KDAH počas letnej prestávky (revitalizácia Veľkej dvorany, elevácia, orchestrisko, vzduchotechnika).

Spomenul aj dôležité predstavenie symfonického orchestra v Čutkovskej doline pod záštitou prezidenta SR, kde bude vyše 1000 divákov. Bude sa konať 6.6.2025

p. ***Littva*** pošle ďalšie akcie do **Kalendára podujatí** na r. 2025.

Potom predseda komisie ukončil jej rokovanie a poďakoval prítomným za aktívnu účasť.

Dňa 22.1.2025 zápisnicu spracovala:

**Mgr. Lucia Stanová** – tajomníčka komisie

Dňa 22.1.2025 so zápisom súhlasí:

**Mgr. Martin Hromada, PhD.** – predseda komisie